स्मार्ट वर्क करो, दूसरों से आगे रहो
रोहतक |अब जमाना स्मार्ट वर्क का है। दूसरों से आगे रहना है तो स्मार्ट वर्क करें। यह उद्गार इतिहास के प्रवक्ता आजाद सिंह के हैं। वे सेामवार को राजकीय वरिष्ठ माध्यमिक विद्यालय पहरावर में आयोजित राष्ट्रीय सेवा योजना इकाई के सात दिवसीय शिविर में बोल रहे थे। शिविर के मोटिवेटर के तौर पर आजाद सिंह ने कहा कि सामाजिक कार्यों के साथ आप पढ़ाई में भी आगे रह सकते हैं। समाज के लिए काम करके हम देश की उन्नति में सार्थक सहभागी बनते हैं। कार्यक्रम अधिकारी राजेश देशवाल ने कहा कि शिविर में सिखाई गई बातों का विद्यार्थियों पर सकारात्मक असर पड़ता है। इसलिए ऐसे शिविरों का आयोजन जरूरी है। इस दौरान स्वयंसेवकों ने स्कूल में सफाई अभियान चलाया। मौके पर स्कूल प्राचार्या डाॅ. विजय बाला, नरेश चंद्र शास्त्री, जयप्रकाश राणा, अमित कुमार, मनीष कुमार भी मौजूद रहे।
hin_Deva hin_Deva